ՀԻՄՆԱՎՈՐՈՒՄ
«Հայաստանի Հանրապետության 2026 թվականի պետական բյուջեի մասին օրենքում վերաբաշխում, փոփոխություններ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և Աշխատանքի և բարեկեցության նախարարությանը գումար հատկացնելու մասին» Հայաստանի Հանրապետության  կառավարության որոշման նախագծի ընդունման վերաբերյալ

1. Իրավական ակտի անհրաժեշտությունը (նպատակը)
ՀՀ կառավարության կողմից 2026 թվականի հուլիսի 23-ին ընդունվել է Հայաստանի Հանրապետության կառավարության 2019 թվականի նոյեմբերի 7-ի N 1555-Ն որոշման մեջ լրացումներ և փոփոխություններ կատարելու մասին N 1089-Ն որոշումը, որի 3-րդ կետի 1-ին ենթակետի համաձայն՝ Հայաստանի Հանրապետության աշխատանքի և բարեկեցության նախարարին հանձնարարվել է նշված որոշումն ուժի մեջ մտնելուց հետո քսանօրյա ժամկետում ՀՀ կառավարություն ներկայացնել առաջարկություն` նույն որոշման 2-րդ կետի 2-րդ ենթակետով նախատեսված գումարների օգտագործման նպատակով Հայաստանի Հանրապետության 2026 թվականի պետական բյուջեում վերաբաշխում կատարելու վերաբերյալ: 
1.1. Կարգավորման հարաբերությունների ներկա վիճակը և առկա խնդիրները 
ՀՀ մանկատան շրջանավարտների համար իրականացվող բնակարանի գնման վկայագրերի տրամադրման միջոցառման շրջանակներում շուրջ 300 ՀՀ մանկատան շրջանավարտների բնակարանի գնման վկայագիր տրամադրելու նպատակով պետական բյուջեից հատկացվել է 1.9 մլրդ դրամ, սակայն մինչ օրս բնակարանի գնման վկայագիր ստանալու իրավունք են ձեռք բերել 289-ը, որից 8-ը չեն ներկայացել ՀՀ աշխատանքի և բարեկեցության նախարարություն (այսուհետ՝ նախարարություն) և չեն կնքել համապատասխան պայմանագիր։ Առկա է նաև շուրջ 10 բնակարանի գնման վկայագիր ստացած, սակայն մինչ օրս անհրաժեշտ գործընթացները (ընտրել բնակարանը, բանկային գործարքները և այլն) ավարտին չհասցրած մանկատան շրջանավարտ և սան: Միաժամանակ, մանկատան շրջանավարտներից և սաներից ոմանք միջոցառումից օգտվելու համար դիմել են ՀՀ կառավարության 2019 թվականի նոյեմբերի 7-ի թիվ 1555-Ն որոշմամբ (այսուհետ՝ Որոշում) սահմանված ժամկետի (դիմումներ ընդունելու վերջնաժամկետը 2022 թվականի հուլիսի 1-ն էր) ավարտից հետո, որի պատճառով վերջիններիս դիմումները մերժվել են (3 շահառու)։
Հաշվի առնելով պոտենցիալ շահառուների մտահոգությունները՝ նախարարությունը նախաձեռնել է Որոշմամբ սահմանված ժամկետների երկարացման միջոցով շուրջ 20 շահառուների հնարավորություն տալ իրենց իրավունքն իրացնելու համար:

1.2. Առկա խնդրի առաջարկվող լուծումը 
Առկա խնդիրներին լուծում տալու նպատակով առաջարկվում է ընդունել ներկայացվող նախագիծը, որով բնակարանի գնման վկայագիր ստացած, սակայն մինչ օրս անհրաժեշտ գործընթացներն ավարտին չհասցրած, ինչպես նաև՝ բնակարանի վկայագրի համար սահմանված ժամկետից հետո դիմած մանկատան շրջանավարտներին և սաներին (շուրջ 20 շահառու) տրամադրվեն բնակարանի գնման վկայագրեր՝ 4 նոտարների անվամբ դեպոզիտային հաշիվներին առկա ֆինանսական միջոցների հաշվին՝ շուրջ 180.1 մլն՝ փաստացի 167.5 մլն դրամ (ճշտված փոխանցումների արդյունքում, 2023 թվականի հուլիս ամսին իրականցվել է ևս մեկ գործարք 6.3 մլն դրամի չափով, ինչպես նաև մեկ նոտարի կողմից սխալմամբ ավել է վճարվել 6.3 մլն դրամ), որոնք ՀՀ կառավարության 23.07.2026 թվականի N 1089-Ն որոշման 2-րդ կետի 2-րդ ենթակետի համաձայն՝ նոտարների դեպոզիտային հաշիվներին փոխանցված և չօգտագործված մնացորդային գումարները նոտարների կողմից վերադարձվել են Հայաստանի Հանրապետության պետական բյուջե՝ փոխանցելով ՀՀ Ֆինանսների նախարարության գանձապետական հետևյալ հաշվին՝ 900005280640՝ 167.5 մլն դրամ։
Հաշվի առնելով չորս նոտարների դեպոզիտային հաշիվներում առկա մնացորդային գումարների չափերը և գործարքների շրջանակում շահառուների թվաքանակը (որպես որակական և քանակական ցուցանիշ) Նախագծով առաջարկվում է վերադարձված գումարները հաշվեգրել նոտար Վանինե Հովսեփյանի դեպոզիտային հաշվին՝ 900018000092 հաշվեհամարին։
Մասնավորապես, Վանինե Հովսեփյանի դեպոզիտային հաշվին առկա մնացորդը կազմում է 2,5 մլն դրամ, որը չորս նոտարների դեպոզիտային հաշիվների մնացորդների համեմատությամբ ամենափոքրն է, իսկ գործարքների շրջանակում շահառուների թիվը կազմում է 75։

2. Կարգավորման առարկան 
Ներկայացվող նախագծով կարգավորվում են ՀՀ մանկատան շրջանավարտներին բնակարանի գնման վկայագրեր տրամադրելու հետ կապված հարաբերությունները:

3. Իրավական ակտի կիրառման դեպքում ակնկալվող արդյունքը 
Որոշման շրջանակներում բնակարանի գնման վկայագիր ստացած, սակայն մինչ օրս անհրաժեշտ գործընթացներն ավարտին չհասցրած, ինչպես նաև՝ բնակարանի վկայագրի համար սահմանված ժամկետից հետո դիմած մանկատան շրջանավարտները և սաները կունենան հնարավորություն իրենց իրավունքն իրացնելու համար:

	4. Լրացուցիչ ֆինանսական միջոցների անհրաժեշտության և պետական բյուջեի եկամուտներում ու ծախսերում սպասվելիք փոփոխությունների մասին
Որոշման շրջանակում անհրաժեշտ ֆինանսական միջոցները 2019 թվականին փոխանցվել են 4 նոտարների անվամբ առկա դեպոզիտային հաշիվներին, որտեղ առկա են ազատ ֆինանսական միջոցներ՝ շուրջ 167,5 մլն դրամ, որը վերադարձվել է ՀՀ պետական բյուջե: 
[bookmark: _GoBack]Նախագծի ընդունման դեպքում Հայաստանի Հանրապետության պետական բյուջեի եկամուտները և ծախսերը կավելանան՝ 167,5 մլն դրամի չափով:

5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
Նախագիծը բխում է ՀՀ կառավարության 2021 թվականի օգոստոսի 18-ի թիվ 1363-Ա որոշմամբ հավանության արժանացած ՀՀ կառավարության ծրագրի 4-րդ՝ «Մարդկային կապիտալի զարգացում» կետի 4.6 ենթակետի չորրորդ պարբերությունով սահմանված նպատակից, այն է՝ իրականացվելու են ծրագրեր՝ ուղղված կացարանի կարիք ունեցող ընտանիքների բնակարանային խնդիրների լուծմանը:

